Pastís de galetes
Channel: Sangonereta Gastronomia
Date: 27/02/2019

INGREDIENTS
-Mig quilo de carlotes (safanòries, pastanagues)
-1/4 de sucre
-1/4 de coco
-1 sobre de Potax (per a fer flam)
-2 tasses de llet
-Un poc de sucre (per al flam)
-1 tassa de xocolate a la tassa
-2 paquets de galetes
-Café

PREPARACIÓ
En primer lloc, agafeu un casset i bulliu la carlota i, en estar bullida, tritureu-la amb la batedora i mescleu-hi el sucre i el coco. A continuació, feu el flam: agafeu un casset i afegiu-hi les dues tasses de llet, el sobre de Potax i un poc de sucre i poseu-ho tot al foc. Remeneu i en bullir, el flam estarà fet. Tot seguit, agafeu una safata i disposeu les galetes, tot remullades en cafè, que ja haureu fet, l’una al costat de l’altra i, en fer una primera capa, afegiu-hi el flam. Després, feu una segona capa de galetes i afegiu-hi la carlota. Així successivament fins acabar les galetes i el flam i la carlota i crear una mena de torre de galetes. Finalment, agafeu el xocolate, que ja haureu calfat, i afegiu-lo per damunt de tot el conjunt de les galetes, tot cobrint-ho tot i el pastís de galetes estarà llest per a ser servit. En la presentació, hi podeu afegir nata muntada per damunt.

Sobre la nostra associació: 

L’Associació Gastronòmica i Cultural Fins Rebentar com Sangonereta (AGCFRCS) és un projecte d’un grup d’amics que, mig en broma mig seriosament, i units per l’afició del bon menjar, els viatges, les caminades per la serra i la cultura es van proposar fer extensible a molta més gent la idea de gaudir de bons moments, i com no, del menjar i de la cultura. 

Aquesta associació va nàixer amb la intenció de gaudir d’una part tant important de la nostra cultura com és menjar i beure i no creure... i difondre la cultura general d’un país que en té molta. Així doncs, que millor que fer-ho, que gaudint-ne amb les panxes ben plenes.... 

Després de plantejar-nos diversos noms, vam decidir aquest nom per unanimitat, i en referència a una expressió que un membre del grup d’amics sempre deia i diu quan la taula està ben plena de plats i, davant de la impossibilitat d’acabar-se tot el menjar, sempre recita la frase: “Ací rebentarem com Sangonereta…”, tot al·ludint el famós personatge de la novel·la de Blasco Ibañez “Cañas y Barro”. 

Els projectes que l’associació pretén realitzar són viatges culturals per tot arreu on no ha de faltar mai un bon menjar; preparar tasts de begudes i productes típics de la zona, com també fer cursets, xarrades de cuina i esdeveniments culinaris o culturals. A més a més, comptem amb socis qualificats en temes de cuina, que des d'un primer moment, es van sumar al projecte; i com no, de gent molt coneixedora dels nostres restaurants i bars. 

També pretenem ajuntar-nos de tant en tant per realitzar un “fondo” amb què sufragar-nos viatges que puguem realitzar al llarg de l'any. Així també, provarem d’eixir una vegada al mes d’excursió pel País Valencià, amb la intenció de conèixer el nostre territori i la seua cultura i al mateix temps difondre la cultura de la nostra terreta, Muro i el Comtat. Aquesta associació sense ànim de lucre es troba registrada amb el número CV-01-050429-A, a la secció 1a del Registre d'Associacions de la Generalitat Valenciana.

Seguiu-nos i doneu-nos un "m'agrada":

https://comsangonereta.wordpress.com/ 

https://www.youtube.com/channel/UCy-6ktdL3S-ApIwtOBlYhUQ (Youtube)

http://www.facebook.com/sangonereta.gastronomia (sol·licitud d'amistat) 

http://www.facebook.com/Sangonereta (pàgina lliure)

Col·laboreu amb nosaltres:

Associació Gastronòmica i Cultural Fins Rebentar com Sangonereta (AGCFRCS)

Caixa Ontinyent:

IBAN ES5020456023920000246255

Moltes gràcies